Ir-Regolament tal-Kummissjoni (KEE) Nru 95/83
tas-17 ta’ Jannar 1983
li jemenda r-Regolament (KEE) Nru 3303/82 fir-rigward ta’ ċerti koeffiċjenti li għandhon ikunu applikati għall-prodotti tal-ħalib inkorporati fl-għalf kompost
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li tistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 974/71 tat-12 ta’ Mejju 1971 fuq ċerti miżuri ta’ politika konġunturali li għandhom jittieħdu fl-agrikoltura wara t-twessigħ temporanju ta’ marġini ta’ flutwazzjoni għall-valuti ta’ ċerti Stati Membri [1], kif l-aħħar emendat mir-Regolament Nru 3605/81 [2], u partikolarment Artikolu 6 tiegħu,
Billi l-ammonti kompensatorji monetarji introdotti bir-Regolament (KEE) Nru 974/71 kienu iffissati bir-Regolament tal-Kummissjoni (KEE) Nru 1235/82 [3], kif l-aħħar emendat bir-Regolament (KEE) Nru 3258/82 [4];
Billi, ir-Regolament (KEE) Nru 3303/82 [5] jipprovdi, b’effett mill-20 ta’ Diċembru 1982, għall-koeffiċjenti ġodda li jgħoddu għat-trab tal-ħalib xkumat u l-għalf ta’ l-annimali li jkollu trab tal-ħalib xkumat mibjugħ fuq kondizzjonijiet speċjali preskritti fir-Regolament tal-Kummissjoni (KEE) Nru 368/77 [6] u (KEE) Nru 443/77 [7], it-tnejn kif l-aħħar emendati bir-Regolament (KEE) Nru 85/83 [8], minħabba l-bidla sostanzjali fil-prezz tal-bejgħ tat-trab tal-ħalib xkumat fit-3 ta’ Novembru 1982; billi xi trab tal-ħalib xkumat mixtri ’l ġewwa qabel dik id-data u mpoġġija f’faċilitajiet ta’ ħażna remoti ma jistgħux ikunu trasportati qabel l-20 ta’ Diċembru 1982; billi, għalhekk, għandu jkun hemm dispożizzjoni fir-rigward ta’ dawn il-kwantitajiet għad-dealers, taħt ċerti kondizzjonijiet u fuq talba tagħhom, għall-benefiċċju tal-koeffiċjenti ta’ qabel;
Billi l-miżuri provduti f’dan ir-Regolament huma skond l-opinjoni tal-Kumitati ta’ Ġestjoni għaċ-Ċereali u għall-Ħablib u Prodotti tal-Ħalib
ADOTTAT DAN IR-REGOLAMENT:
Artikolu 1
Li ġej huwa hawn miżjud ma’ Artikolu 1 tar-Regolament (KEE) Nru 3303/82:
"3. Iżda, il-koeffiċjenti 0.30 u 0.53 għandhom ikomplu jgħoddu, fuq applikazzjoni mid-dealers, fir-rigward tal-kwantitajiet ta’ prodotti li tkun prodott prova dwarhom li trab tal-ħalib xkumat kien inxtara qabel it-3 tan-Novembru 1982."
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu japplika mill-20 ta’ Diċembru 1982.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta’ Jannar 1983.